Kreikan pääministeri Alexis Tsipras on ilmoittanut hallituksensa erosta. Tsipras piti torstai-iltana tiedotustilaisuuden.

Tsipras ilmoitti samalla, että maassa järjestetään ennenaikaiset vaalit. Virkamieslähteet kertoivat aiemmin illalla, että ne pidettäisiin 20.9.

Vaaleissa kreikkalaiset saavat kertoa, miten he suhtautuvat Tsiprasin vasemmistolaisen hallituksen solmimaan talousapusopimukseen lainoittajamaiden kanssa, hän totesi. Hän itse sanoi toivovansa, että sopimus saa kannatuksen ja että sitä noudatetaan tulevaisuudessa.

Tsiprasin hallitus nousi valtaan tammikuussa ennenaikaisten vaalien jälkeen.

Lähteet: Reuters, AFP